ai4bharat/Pralekha huggingface dataset:
आरोग्य आणि कुटुंब कल्याण मंत्रालय
बालकांमध्ये गोवर रुग्णांच्या वाढत्या संख्येची मोजणी आणि व्यवस्थापन करण्यासाठी केंद्र सरकारने रांची , अहमदाबाद  आणि मलप्पुरम  येथे उच्चस्तरीय पथके केली तैनात
नवी दिल्ली, 23 नोव्हेंबर 2022
केंद्रीय आरोग्य आणि कुटुंब कल्याण मंत्रालयाने रांची , अहमदाबाद  आणि मलप्पुरम  येथे गोवर आजाराच्या वाढत्या रूग्णसंख्येचा आढावा घेण्यासाठी उच्च-स्तरीय 3-सदस्यीय पथके तैनात करण्याचा निर्णय घेतला आहे. ही पथके राज्य आरोग्य प्राधिकरणांना सार्वजनिक आरोग्य उपाययोजना राबविण्यासाठी मदत करतील तसेच आवश्यक नियंत्रण आणि प्रतिबंधात्मक उपाय अमलात आणणार आहेत.
रांचीला जाणाऱ्या केंद्रीय पथकात नवी दिल्लीच्या नॅशनल सेंटर फॉर डिसीज कंट्रोल  आणि राम मनोहर लोहिया हॉस्पिटल च्या तज्ञांचा समावेश आहे. अहमदाबादला जाणऱ्या केंद्रीय पथकात मुंबईच्या पीएचओ, नवी दिल्लीच्या कलावती सरन चिल्ड्रन हॉस्पिटल , आणि अहमदाबादच्या आरोग्य आणि कुटुंब कल्याण प्रादेशिक कार्यालयाचे तज्ज्ञ आहेत. तर मलप्पुरमच्या पथकात तिरुवनंतपुरमच्या आरोग्य आणि कुटुंब कल्याण प्रादेशिक कार्यालय, पाँडिचेरीच्या जवाहरलाल इन्स्टिट्यूट ऑफ पोस्ट ग्रॅज्युएट मेडिकल एज्युकेशन अँड रिसर्च , आणि नवी दिल्लीच्या लेडी हार्डिंग मेडिकल कॉलेज , मधील तज्ज्ञांचा समावेश असेल. झारखंड, गुजरात आणि केरळच्या आरोग्य आणि कुटुंब कल्याण प्रादेशिक कार्यालयाचे वरिष्ठ प्रादेशिक संचालक दौऱ्यांबाबत संबंधित पथकांशी समन्वय साधतील.
या प्रादुर्भावाची तपासणी करण्यासाठी ही पथके त्या त्या क्षेत्रात प्रत्यक्ष जातील. सार्वजनिक पातळीवर आरोग्य उपाययोजनेसाठी ही पथके राज्य आरोग्य विभागांना मदत करणार आहेत. तीन शहरांमध्ये गोवर रूग्णांच्या वाढत्या संख्येचे व्यवस्थापन करण्यासाठी मार्गदर्शक तत्त्वे आणि प्रोटोकॉलच्या संदर्भात उपाय सुचविण्याचे कामही ही पथके करतील. गोवर झालेल्या रूग्णांचा शोध घेण्यासाठी राज्यांशी आणि सापडलेल्या रूग्णांच्या चाचणीसाठी विषाणू संशोधन आणि निदान प्रयोगशाळांशी  ही पथके समन्वय साधतील.
S.Patil/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
निती आयोग
नीती आयोगाकडून राज्यांच्या आरोग्य निर्देशांकाची चौथी आवृत्ती प्रसिद्ध
मोठ्या राज्यांमध्ये उत्तर प्रदेश, आसाम आणि तेलंगणची वार्षिक वाढदर्शक कामगिरी, लहान राज्यांमध्ये मिझोराम आणि मेघालय तर केंद्रशासित प्रदेशांमध्ये दिल्ली आणि जम्मू आणि काश्मीर ठरले सरस
आरोग्य निर्देशांक हे स्पर्धात्मक आणि सहकारी संघराज्यवादाचे उदाहरण आहे-डॉ राजीव कुमार
नवी दिल्ली, 27 डिसेंबर 2021
नीतीआयोगाने आज 2019-20 साठी राज्य आरोग्य निर्देशांकाची चौथी आवृत्ती प्रसिद्ध केली. “निरोगी राज्ये, प्रगतीशील भारत” असे या अहवालाचे नाव असून, राज्ये आणि केंद्रशासित प्रदेशांची त्यांच्या आरोग्यविषयक फलनिष्पत्तीमध्ये वर्ष-दर-वर्ष वाढीव कामगिरी तसेच त्यांच्या एकंदर स्थितीच्या आधारे क्रमवारी लावणारा हा अहवाल आहे.
या अहवालाच्या चौथ्या आवृत्तीमध्ये 2018-19 ते 2019-20 या कालावधीत राज्ये आणि केंद्रशासित प्रदेशांची एकूण कामगिरी आणि वाढीव सुधारणा मोजण्यावर आणि अधोरेखित करण्यावर भर देण्यात आला आहे.
नीतीआयोगाचे उपाध्यक्ष डॉ. राजीव कुमार, सीईओ अमिताभ कांत, अतिरिक्त सचिव डॉ. राकेश सरवाल आणि जागतिक बँकेच्या वरिष्ठ आरोग्य विशेषज्ञ शीना छाब्रा यांनी संयुक्तपणे हा अहवाल प्रसिद्ध केला.
निष्कर्ष
राज्याचा आरोग्य निर्देशांक हे राज्य आणि केंद्रशासित प्रदेशांच्या कामगिरीचे मूल्यांकन करण्याचे वार्षिक साधन आहे.
'आरोग्यविषयक परिणाम', 'शासन आणि माहिती' आणि 'मुख्य इनपुट/प्रक्रिया' या डोमेन अंतर्गत समूहबद्ध केलेल्या 24 निर्देशकांवर आधारित हा वेटेड एकीकृत निर्देशांक आहे.
प्रत्येक डोमेनला फलनिष्पत्ती निर्देशांकासाठी उच्च गुणांसह त्याच्या महत्त्वाच्या आधारे भार नियुक्त करण्यात आले आहेत.
समान घटकांमध्ये तुलना करणे शक्य व्हावे यासाठी मोठी राज्ये, लहान राज्ये आणि केंद्रशासित प्रदेश अशा श्रेणींमध्ये क्रमवारी देण्यात आली आहे.
मोठ्या राज्यांमध्ये वार्षिक वाढदर्शक कामगिरीच्या निकषांनुसार उत्तर प्रदेश, आसाम आणि तेलंगण ही पहिल्या तीन क्रमांकाची राज्ये ठरली आहेत.
वाढदर्शक कामगिरी आणि एकंदर कामगिरीच्या आधारे मोठ्या राज्यांची श्रेणीप्रक्रिया
लहान राज्यांमध्ये मिझोराम आणि मेघालय या राज्यांनी सर्वाधिक वार्षिक वाढदर्शक प्रगतीची नोंद केली आहे.
वाढदर्शक कामगिरी आणि एकंदर कामगिरीच्या आधारे लहान राज्यांची श्रेणीप्रक्रिया
केंद्रशासित प्रदेशांमध्ये दिल्ली आणि त्यानंतर जम्मू आणि काश्मीरने उत्तम वाढदर्शक कामगिरी केली आहे.
वाढदर्शक कामगिरी आणि एकंदर कामगिरीच्या आधारे केंद्रशासित प्रदेशांची श्रेणीप्रक्रिया
2019-20 मध्ये एकीकृत निर्देशांक गुणांवर आधारित एकंदर क्रमवारीमध्ये मोठ्या राज्यांमध्ये केरळ आणि तमिळनाडू, लहान राज्यांमध्ये मिझोराम आणि त्रिपुरा आणि केंद्रशासित प्रदेशांमध्ये डीएच आणि डीडी आणि चंदीगड ही आघाडीची राज्ये ठरली होती.
राज्य आरोग्य निर्देशांकासारख्या मानकांची दखल आता राज्यांकडून घेतली जाऊ लागली आहे आणि त्याचा वापर ते त्यांची धोरणे आखताना आणि संसाधनांचे वितरण करताना करत आहेत.आरोग्य निर्देशांक हे स्पर्धात्मक आणि सहकारी संघराज्यवादाचे उदाहरण आहे, असे डॉ राजीव कुमार यांनी सांगितले.
या वार्षिक साधनाचे महत्त्व आरोग्य व कुटुंब कल्याण मंत्रालयाने राष्ट्रीय आरोग्य मिशन अंतर्गत प्रोत्साहनासाठी हे निर्देशांक जोडण्यासाठी पुन्हा अधोरेखित केले आहे.
या ठिकाणी हा अहवाल वाचता येईल.
सविस्तर निर्देशांक आणि गुणांविषयी आमच्या डॅशबोर्डवर माहिती उपलब्ध आहे.
या ठिकाणी प्रकाशित व्हिडिओ पाहता येईल.Jaydevi PS/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
विशेष आठवडी जबलपूर-कोईमतूर आणि कोईमतूर-जबलपूर रेल्वे गाडी रद्द
नवी दिल्ली, 18 मार्च 2020
जगभरात घोषित केलेल्या कोविद 19 या महामारी रोगाच्या प्रादुर्भावामुळे अनुक्रमे दिनांक 21 आणि 28 मार्च तसेच 23 आणि 30 मार्च रोजी धावणाऱ्या आठवडी विशेष जबलपूर कोईमतूर आणि कोईमतूर जबलपूर गाड्या  या गाड्या रद्द करण्यात आल्या आहेत.
B.Gokhale/P.Kor
(Visitor Counter : 52
माहिती आणि प्रसारण मंत्रालय
राष्ट्रीय विज्ञान दिनानिमित्त भारतीय शास्त्रज्ञांवरील चित्रपटांचे चित्रपट विभागाच्या संकेतस्थळावर दिवसभर प्रसारण केले जात आहे
मुंबई, 28 फेब्रुवारी 2021
राष्ट्रीय विज्ञान दिनानिमित्त फिल्म्स डिव्हिजन अर्थात चित्रपट विभागाच्या संकेतस्थळावर भारतीय शास्त्रज्ञांचे योगदान आणि भारतीय विज्ञान संस्था बंगळुरू या संस्थेचा गौरवशाली इतिहास या विषयांवरील आठ माहितीपटांचे दिवसभर प्रसारण केले जात आहे.आज दिनांक 28 फेब्रुवारी 2121 रोजी फिल्म्स डिव्हिजनच्या संकेतस्थळावर आणि यू ट्यूब वाहिनीवर हे चित्रपट प्रदर्शित होत आहेत.
होमी भाभा -अ सायंटिस्ट इन अॅक्शन भारतातील महान अणुशास्त्रज्ञ होमी भाभा ,जे स्वतःच एक संस्था होते, आचार्य जगदीश चंद्र बोस या आचार्य जगदीश चंद्र बोस यांच्या लहानपणापासून ते वनस्पतीशास्त्र या विषयावरील वनस्पतींच्या सजीवतेचे अस्तित्व सिध्द करण्यासाठी त्यांनी केलेल्या प्रयत्नांचे चित्रण करणारा माहितीपट, नोबेल पारितोषिक विजेते शास्त्रज्ञ सी. व्ही.रामन यांचा चरीत्रपट, डॉ. एम .विश्वैश्वरैय्या यांचा साधेपणा आणि तेजस्वी शैक्षणिक कारकिर्दीचे आणि अभियांत्रिकी क्षेत्रात त्यांनी मिळविलेल्या संस्मरणीय विजयांचे चित्रण करणारा माहीतीपट, सुप्रसिद्ध भौतिकशास्त्रज्ञ आणि अंतराळशास्त्रज्ञ विक्रम साराभाई ज्यांना भारतीय अंतरीक्ष कार्यक्रमाचे जनक मानले जाते ,त्यांच्या जीवन आणि कार्यावरील चरीत्रपट, जनतेचे राष्ट्रपती भारताचे माजी राष्ट्रपती आणि अंतराळ शास्त्रज्ञ डॉ. ए.पी.जे अब्दुल कलाम यांच्या वरील चरीत्रपट,,भारताचे एडिसन जी.डी.नायडू या महान संशोधक आणि इंजिनिअर जी.डी.नायडू आणि भारतीय विज्ञान संस्था बंगळुरू यांची 100 वर्षे भारतीय विज्ञान संस्था बंगळुरू गौरवशाली इतिहासावर प्रकाश टाकणारा चित्रपट इत्यादी चित्रपटांचा समावेश आहे.
राष्ट्रीय विज्ञान दिनाचे महत्त्व देशाच्या कानाकोपऱ्यात पोहोचविण्यासाठी फिल्म्स डिव्हिजन नेहरू विज्ञान केंद्र, मुंबई विज्ञान माध्यम केंद्र, आय एस ई आर पुणे, चिल्डेन्स फिल्म्स सोसायटी ऑफ इंडिया  फेडरेशन ऑफ फिल्म्स सोसायटीज ऑफ इंडिया आणि विज्ञान प्रसार आणि इतर अनेकांच्या सहकार्याने या माहितीपटांचे दिवसभर प्रसारण केले जात आहे.
हे माहितीपट दिनांक 28 फेब्रुवारी 2021 रोजी दिवसभर www.filmsdivision.org/DocumentaryoftheWeek आणि https://www.youtube.com/user/FilmsDivision यावर 24 तास प्रसारित होत राहतील.Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 189
पंतप्रधान कार्यालय
लोकांचे खादीवर असलेले प्रेम बघून पंतप्रधान नरेंद्र मोदी यांनी व्यक्त केला संतोष
नवी दिल्ली, 2 ऑक्टोबर 2022
महात्मा गांधी यांच्या जयंतीदिनी लोकांचे खादीवरील प्रेम बघून पंतप्रधान नरेंद्र मोदी यांनी संतोष व्यक्त केला.
खादी इंडियाच्या एका ट्विटचा उल्लेख करून पंतप्रधान म्हणतात;
"बापूंच्या जयंतीदिवशी लोकांचे खादीवरील असीम प्रेम उत्साह वाढवणारे आहे"
#खादी4नेशन"S.Kakade/V.Sahajrao/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
रस्ते वाहतूक आणि महामार्ग मंत्रालय
मान्यताप्राप्त चालक प्रशिक्षण केंद्राशी संबंधित नियमांमध्ये सुधारणा करण्यासंबंधी अधिसूचना जारी
नवी दिल्ली, 21 सप्टेंबर 2022
रस्ते वाहतूक आणि महामार्ग मंत्रालयाने जीएसआर 714  दिनांक 20 सप्टेंबर 2022 द्वारे, अधिसूचित मान्यताप्राप्त चालक प्रशिक्षण केंद्रांसंबंधित  नियम जी .एस. आर 394 दिनांक 07 जून 2021मध्ये सुधारणा जारी केली आहे.
या नियमांच्या अंमलबजावणीदरम्यान, या मंत्रालयाने तसेच इतर भागधारकांनी काही समस्या नोंदवल्या होत्या.
नवे नियम, पुढील प्रमुख वैशिष्ट्यांसह मान्यताप्राप्त ड्रायव्हर ट्रेनिंग सेंटर्स  चे कार्य अधिक सुव्यवस्थित करतील -
1. मान्यताप्राप्त ड्रायव्हर ट्रेनिंग सेंटर्सच्या मान्यतेचे नूतनीकरण पाच  वर्षांच्या कालावधीसाठी वैध असेल.
2. दुचाकीचे प्रशिक्षण देण्याच्या अभ्यासक्रमात विशेषत्वाने प्रात्यक्षिक आणि सैद्धांतिक ज्ञानाचा तपशीलवार, सर्वसमावेशक अंतर्भाव आवश्यक आहे.
3. चालक परवाना जारी करण्यासाठी आवश्यक असलेले प्राविण्य चाचणी प्रमाणपत्र प्राप्त करण्यासाठी प्रशिक्षणार्थीने "वाहन चालविण्याच्या क्षमतेची चाचणी" उत्तीर्ण करणे आवश्यक आहे.
4. मान्यताप्राप्त ड्रायव्हर ट्रेनिंग सेंटर्स  शी जोडलेल्या इतर तरतुदी जसे की, शुल्क, चालक परवाना जारी करणे इत्यादी बाबतचे नियम स्पष्ट केले आहेत.
राजपत्र अधिसूचनेसाठी येथे क्लिक करा
S.Kulkarni /S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 119
युवा व्यवहार आणि क्रीडा मंत्रालय
केंद्रीय मंत्री अनुराग ठाकूर यांनी काशी तमिळ संगमम मध्ये मैत्रीपूर्ण टेबल टेनिस सामन्याचे केले उद्घाटन
साहित्य, संस्कृती आणि क्रीडा यातून दोन संस्कृतीचा संगम: अनुराग ठाकूर
नवी दिल्ली, 12 डिसेंबर 2022
केंद्रीय माहिती आणि प्रसारण, युवा व्यवहार आणि क्रीडा मंत्री अनुराग ठाकूर म्हणाले की, ‘काशी तमिळ संगमम’ कार्यक्रमात साहित्य, संस्कृती आणि क्रीडा याद्वारे दोन संस्कृती एकत्र येत आहेत. आठ दिवस चालणाऱ्या ‘काशी तमिळ संगमम - स्पोर्ट्स समिट’ चा भाग म्हणून आज आयोजित केलेल्या मैत्रीपूर्ण टेबल टेनिस सामन्याचे त्यांनी उद्घाटन केले.
अनुराग ठाकूर यांनी वाराणसीतील सिग्रा स्टेडियमच्या सुधारणांची पाहणी केली आणि झालेल्या कार्याचा आढावा घेतला. त्यांनी स्टेडिअम सुधारणेचे काम अधिक उत्तम होण्यासाठी कामात सुधारणा सुचवल्या . त्यांनी वाराणसीतील माहिती आणि प्रसारण मंत्रालयाच्या विविध कार्यालयांचे जागेबाबत स्पेस ऑडिट देखील केले. त्यानंतर त्यांनी काशी विश्वनाथ मंदिरात जाऊन पूजा केली.
यावेळी उपस्थितांना संबोधित करताना अनुराग ठाकूर म्हणाले की, ‘काशी तमिळ संगमम’ कार्यक्रमात साहित्य आणि संस्कृतीचे विविध कार्यक्रम होत आहेत आणि त्याचप्रमाणे खेळाच्या माध्यमातून उत्तर आणि दक्षिणेला जोडण्याचा उपक्रमही होत आहे. ते म्हणाले की उत्तर आणि दक्षिण यांच्यातील संबंध हजारो वर्षांहून अधिक जुन्या असलेल्या आपल्या प्राचीन परंपरा दर्शवतात.
ठाकूर यांनी काशी तामिळ संगममच्या पुढाकाराबद्दल पंतप्रधानांचे आभार मानले आणि या भव्य कार्यक्रमाच्या माध्यमातून 'एक भारत श्रेष्ठ भारत' ही संकल्पना साकार होत असल्याचे सांगितले. आज खेळाडूंमध्ये जो उत्साह दिसतो, तोच उत्साह उत्तर प्रदेश आणि तामिळनाडूच्या सहभागी संघांच्या खेळाडूंमध्येही दिसतो, असेही ते म्हणाले.
ठाकूर यांनी असेही सांगितले की, तामिळनाडूच्या लोकांना ‘काशी विश्वनाथ’ ला भेट देण्याची संधी मिळते त्याच बरोबर येथील कला आणि संस्कृतीचीही ओळख त्यांना होत आहे, जी सर्वांसाठी अभिमानाची बाब आहे. यावेळी त्यांनी उत्तर प्रदेश आणि तामिळनाडूतील सर्व खेळाडूंशी संवाद साधला.N.Chitale/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
भूविज्ञान मंत्रालय
महाविनाशकारी ‘फोनी’ चक्रीवादळ येत्या 9 तासात उत्तर पूर्व दिशेला सरकेल, वादळाचा वेग मंदावण्याची शक्यता
(नवी दिल्ली, 3 मे 2019
महाविनाशकारी ‘फोनी’ चक्रीवादळाचा जोर आता काहिसा ओसरला असून त्या वादळाचं रुपांतर अति जोरदार वादळात झाले आहे. दुपारी साडेबारा वाजता हे वादळ भुवनेश्वरपासून पूर्व-इशान्य दिशेला 18 कि.मी. वर तर कटकपासून दक्षिण पूर्व दिशेला 20 कि.मी. अंतरावर केंद्रीत होते.
सध्या या वादळामुळे ताशी 155 ते 165 कि.मी. वेगाने वारे वाहत असून वाऱ्याचा जोर 180 कि.मी. पर्यंत पोहचू शकतो. भुवनेश्वर विमानतळावर सकाळी साडेअकरा वाजता ताशी 92 ते 130 कि.मी. वेगाने वारे वाहत होते.
‘फोनी’ चक्रीवादळ उत्तर, उत्तर-पूर्व दिशेला सरकून पुढील 9 तासात वादळाचा वेग मंदावण्याची शक्यता वर्तवण्यात आली आहे.
B.Gokhale/J.Patankar/P.Kor
अर्थ मंत्रालय
आरबीआय कायद्याअंतर्गत मध्यवर्ती बँकेची स्वायत्तता, अनिवार्य आणि प्रशासकीय आवश्यकता असल्याची सरकारची भूमिका
नवी दिल्ली, 31 ऑक्टोबर 2018
आरबीआय कायद्याअंतर्गत मध्यवर्ती बँकेची  स्वायत्तता ही अनिवार्य आणि सर्वमान्य प्रशासकीय आवश्यकता आहे. केंद्र सरकारने याचा आदर करत त्याची जोपासना केली आहे. सरकार आणि मध्यवर्ती बँक, भारतीय अर्थव्यवस्थेची आवश्यकता आणि जनहित केंद्रस्थानी ठेऊन काम करतात हे ध्यानात घेऊन वेळोवेळी सरकार आणि रिझर्व्ह बँक ऑफ इंडिया अनेक मुद्यांवर विस्ताराने सल्लामसलत करतात. अन्य नियामकांच्या बाबतीतही ही बाब लागू होते. या सल्लामसलतीचा मसुदा सरकारने कधीही सार्वजनिक केलेला नाही. अंतीम निर्णयांबाबत माहिती दिली जाते. या चर्चेद्वारे सरकार आपले मूल्यांकन आणि संबंधित समस्येवर शक्य तो तोडगा सूचवते. यापुढेही सरकार ही प्रथा सुरुच ठेवेल.
N.Sapre/N.Chitale/P.Malandkar
(Visitor Counter : 120
अर्थ मंत्रालय
केंद्र सरकारचे भारतीय महसूल सेवेतील 15 वरिष्ठ अधिकाऱ्यांना तत्काळ प्रभावाने निवृत्ती घेण्याचे आदेश
मूलभूत नियमांच्या कलम 56  या पोटकलमानुसार, राष्ट्रपतींना असलेल्या अधिकारांचा वापर करत भारतीय महसूल सेवेतील 15 वरिष्ठ अधिकाऱ्यांना त्यांच्या सेवेतून तत्काळ निवृत्ती घेण्याचे आदेश देण्यात आले आहेत. ह्या सर्व अधिकाऱ्यांनी वयाची 50 वर्षे पूर्ण केली आहेत. यात प्रधान आयुक्त, आयुक्त, अतिरिक्त आयुक्त, उपायुक्त आणि सहाय्यक आयुक्त अशा पदांवरील अधिकाऱ्यांचा समावेश आहे.
ह्या सर्व अधिकाऱ्यांना त्यांचे सेवानिवृत्तीच्या नंतर देय असलेले तीन महिन्यांचे वेतन आणि भत्ते यांच्याइतकी रक्कम दिली जाणार आहे.
ह्या संदर्भात अर्थमंत्रालयाच्या अखत्यारीतील अप्रत्यक्ष कर मंडळ, महसूल विभाग आणि सीमाशुल्क विभागातर्फे प्रत्येक अधिकाऱ्यासाठीचे वेगळे आदेश आज जारी करण्यात आले आहेत.
ह्या अधिकाऱ्यांची नावे खालीलप्रमाणे:
1. अनुप कुमार श्रीवास्तव, आयआरएस , सध्या नवी दिल्लीत लेखा विभागात प्रधान एडीजी पदावर कार्यरत
2. अतुल दीक्षित, आयुक्त, आयआरएस , सध्या निलंबित
3. संसारचंद ,आयुक्त, आयआरएस, सध्या कोलकात्याच्या , CESTAT येथे आयुक्तपदी कार्यरत.
4. गढला स्री हर्षा, आयुक्त, आयआरएस , सध्या चेन्नईत आयुक्तपदी कार्यरत
5. विनय ब्रिज सिंग ,आयुक्त, आयआरएस, सध्या निलंबित
6. अशोक रातीलाल महिदा ,अतिरिक्त आयुक्त, आयआरएस, सध्या कोलकाता येथे DG पदावर कार्यरत .
7. वीरेंद्र कुमार अग्रवाल, अतिरिक्त आयुक्त, आयआरएस, सध्या नागपूर, GST Zone मध्ये कार्यरत
8. अमरेश जैन, उपायुक्त आयआरएस, दिल्ली GST Zone मध्ये कार्यरत.
9. नलीन कुमार, सह आयुक्त, आयआरएस, सध्या निलंबित
10. सुरेंद्र सिंग पबाना, सहायक आयुक्त ,आयआरएस , सध्या निलंबित
11. सुरेंद्र सिंग बिश्त, आयआरएस , सध्या भुवनेश्वर येथे GST Zone मध्ये सहायक आयुक्तपदी
12. विनोद कुमार सांगा, सहायक आयुक्त, आयआरएस , सध्या मुंबईत सीमाशुल्क विभागात कार्यरत
13. राजू शेखर, अतिरिक्त आयुक्त, आयआरएस , सध्या विशाखापट्टणम येथे GST Zone मध्ये कार्यरत
14. अशोक कुमार असवाल, उप आयुक्त, आयआरएस, सध्या दिल्लीत लॉजिस्टिक संचालनालय विभागात कार्यरत
15. मोहम्मद अल्ताफ, आयआरएस , सध्या अलाहाबाद येथे सहायक आयुक्तपदी
D.Wankhede/R.Aghor/P.Kor
(Visitor Counter : 80
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 207.03 कोटी मात्रांचा टप्पा केला पार
12-14 वर्षे वयोगटात पहिली मात्रा म्हणून 3.96 कोटींहून अधिक लसीच्या मात्रा देण्यात आल्या.
भारतात उपचाराधीन रुग्ण संख्या सध्या 1,28,261
गेल्या 24 तासात 16,047 नव्या रुग्णांची नोंद
कोरोनामुक्तीचा दर सध्या 98.52%
साप्ताहिक पॉझिटिव्हिटी दर सध्या 4.90%
आज सकाळी 7 वाजेपर्यंतच्या तात्पुरत्या अहवालांनुसार,भारतातील कोविड प्रतिबंधक लसीकरण व्याप्तीने 207.03 कोटींहून अधिक  मात्रांचा टप्पा पार केला. 2,74,83,097 लसीकरण सत्रांच्या माध्यमातून हे शक्य झाले आहे.
16 मार्च 2022 पासून 12-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 3.96 कोटींहून अधिक  किशोरवयीन मुलांना कोविड -19 प्रतिबंधक लसीची पहिली मात्रा देण्यात आली आहे. त्याचप्रमाणे, 18-59 वर्षे वयोगटासाठी कोविड-19 प्रतिबंधक प्रिकॉशन मात्रेचे लसीकरण देखील 10 एप्रिल 2022 पासून सुरू झाले.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,12,772
|
|
2nd Dose
|
|
1,00,96,525
|
|
Precaution Dose
|
|
64,90,347
|
|
FLWs
|
|
1st Dose
|
|
1,84,32,304
|
|
2nd Dose
|
|
1,76,81,389
|
|
Precaution Dose
|
|
1,26,13,719
|
|
Age Group 12-14 years
|
|
1st Dose
|
|
3,96,04,796
|
|
2nd Dose
|
|
2,88,55,319
|
|
Age Group 15-18 years
|
|
1st Dose
|
|
6,13,95,012
|
|
2nd Dose
|
|
5,15,90,257
|
|
Age Group 18-44 years
|
|
1st Dose
|
|
55,99,08,236
|
|
2nd Dose
|
|
51,04,02,579
|
|
Precaution Dose
|
|
3,58,29,498
|
|
Age Group 45-59 years
|
|
1st Dose
|
|
20,37,69,068
|
|
2nd Dose
|
|
19,56,73,969
|
|
Precaution Dose
|
|
2,24,37,847
|
|
Over 60 years
|
|
1st Dose
|
|
12,74,96,216
|
|
2nd Dose
|
|
12,22,93,113
|
|
Precaution Dose
|
|
3,53,88,238
|
|
Precaution Dose
|
|
11,27,59,649
|
|
Total
|
|
2,07,03,71,204
भारतात उपचाराधीन रुग्णांची संख्या 1,28,261. इतकी आहे.हे प्रमाण भारतात आढळलेल्या एकूण कोरोना रुग्णांपैकी 0.29% आहे.
परिणामी, भारतात कोरोनामुक्तीचा दर 98.52%.इतका आहे. गेल्या 24 तासांत 19,539 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,35,35,610..इतकी झाली आहे.
गेल्या 24 तासात 16,047 नव्या कोरोना रुग्णांची नोंद झाली.
गेल्या 24 तासात एकूण 3,25,081 कोविड-19 चाचण्या घेण्यात आल्या. भारताने आतापर्यंत एकूण 87.88 कोटींहून अधिक  चाचण्या केल्या आहेत.
देशातील साप्ताहिक पॉझिटिव्हिटी दर सध्या 4.90% आहे आणि दैनंदिन पॉझिटिव्हिटी दर 4.94%. नोंदविण्यात आला आहे.
पंतप्रधान कार्यालय
रविदास जयंतीनिमित्त पंतप्रधानांनी दिल्लीतील श्री गुरु रविदास विश्राम धाम मंदिराला दिली भेट
पंतप्रधान नरेंद्र मोदी यांनी रविदास जयंतीनिमित्त दिल्लीतील श्री गुरु रविदास विश्राम धाम मंदिराला भेट दिली आणि आदरांजली अर्पण केली.
आपल्या ट्विटरसंदेशांमध्ये पंतप्रधान म्हणाले;
"रविदास जयंतीच्या मंगलदिनी आज मी दिल्लीतील श्री गुरु रविदास आराम धाम मंदिरात जाऊन दर्शन घेतले.
सर्व देशवासियांना रविदास जयंतीच्या शुभेच्छा!
पंतप्रधान कार्यालय
टोकियो ऑलिंपिक 2020 मधे भारोत्तोलन प्रकारात रौप्यपदक जिंकल्याबद्दल मीराबाई चानूचे पंतप्रधानांनी केले अभिनंदन
टोकियो ऑलिंपिक 2020 मधे भारोत्तोलन प्रकारात रौप्यपदक जिंकल्याबद्दल पंतप्रधान नरेंद्र मोदी यांनी मीराबाई चानूचे अभिनंदन केले आहे.
@Tokyo2020 ! ची यापेक्षा आनंदी सुरुवात असू शकत नाही, @mirabai_chanu च्या या धडाकेबाज कामगिरीने भारताची मान उंचावली. भारोत्तोलन प्रकारात रौप्य पदक जिंकल्याबद्दल तिचे अभिनंदन! तिच्या या यशाने प्रत्येक भारतीयाला प्रेरणा मिळेल. #Cheer4India #Tokyo2020", असे त्यांनीपंतप्रधानांनी आपल्या ट्विटर संदेशात म्हटले आहे.
राष्ट्रपती कार्यालय
बुद्धांची मूल्ये आणि तत्वे जागतिक समस्या सोडवण्यात आणि जगाला एक अधिक उत्तम स्थान बनवण्यासाठी सहाय्यभूत ठरतील : राष्ट्रपती कोविंद
आषाढ पौर्णिमा - धम्मचक्र प्रवर्तन दिनानिमित्त आंतरराष्ट्रीय बौध्द महासंघाद्वारे आयोजित कार्यक्रमाला राष्ट्रपतींनी केले संबोधित
बुद्धांची मूल्ये आणि तत्वे जागतिक समस्या सोडवण्यात आणि जगाला एक अधिक उत्तम स्थान बनवण्यासाठी सहाय्यभूत ठरतील असे राष्ट्रपती रामनाथ कोविंद यांनी म्हटले आहे.
आषाढ पौर्णिमा - धम्मचक्र प्रवर्तन दिनानिमित्त आंतरराष्ट्रीय बौध्द महासंघाद्वारे आयोजित वार्षिक कार्यक्रमाला राष्ट्रपती आज  व्हिडियो कॉन्फरन्सिंगच्या माध्यमातून संबोधित करत होते.
आंतरराष्ट्रीय बौद्ध महासंघाची ध्येय, उद्दीष्टे प्रशंसनीय आहेत. सर्व बौध्द परंपरा आणि संघटनांना मानवतेची सेवा करण्यासाठी एक समान व्यासपीठ उपलब्ध करण्याचे आयबीसीचे प्रयत्न कौतुकास्पद आहेत असे गौरवोद्गार राष्ट्रपतींनी यावेळी काढले.
बौद्धतत्वज्ञावर 550 दशलक्षाहून अधिक अनुयायांचा दृढ विश्वास असल्याचे ते म्हणाले.
बुद्धांनी दु:खाचा अंत करण्याचे आश्वासन दिले, सार्वत्रिक करुणा आणि अहिंसेवर त्यांनी भर दिला. सारनाथ इथे 2600 वर्षांपूर्वी याच दिवशी त्यांनी दिलेल्या प्रवचनात नंतर आजतागायत असंख्य लोकांना त्यांनी प्रेरणा दिली आहे असे ते म्हणाले.
बुद्धांचे जीवन हे मानवतेसाठीचा अमूल्य संदेश असल्याचे राष्ट्रपतींनी सांगितले. कोविड-19 ने प्रभावित या काळात जगाला करुणा, दयाळूपणा आणि निस्वार्थीपणाची आवश्यकता आहे असे ते म्हणाले.
राष्ट्रपतींनी सकाळी राष्ट्रपती भवनाच्या उद्यानात बोधी वृक्षाचे रोप लावले.
केंद्रीय संस्कृती राज्य मंत्री श्री जी. किशन रेड्डी, सांस्कृतिक राज्यमंत्री, श्री अर्जुनराम मेघवाल आणि श्रीमती मिनाक्षी लेखी, तसेच आंतरराष्ट्रीय बौद्ध महासंघाचे सरचिटणीस , व्हेन. डॉ. धम्मपिया यावेळी उपस्थीत होते
राष्ट्रपतींचे भाषण पाहण्यासाठी येथे क्लिक करा
आरोग्य आणि कुटुंब कल्याण मंत्रालय
सुश्रृषा क्षेत्रात करूणा आणि संयम यांच्या महत्वावर डॉ. हर्ष वर्धन यांचा भर
(नवी दिल्ली, 13 नोव्हेंबर 2019
परिचारिका व्यवसायतल्या निष्ठा आणि कार्याची प्रशंसा करत सुश्रृषा आणि आरोग्य सेवेतला हा मजबूत आणि महत्वाचा स्तंभ असल्याचे केंद्रीय आरोग्य आणि कुटुंब कल्याण मंत्री डॉ. हर्ष वर्धन यांनी म्हटले आहे.
राजकुमारी अमृत कौर परिचारिका महाविद्यालयाच्या पदवीदान समारंभात ते आज बोलत होते. वैद्यकीय व्यवसाय हा मानवतेची सेवा करण्याची संधी देणारा व्यवसाय असून, परिचारिका या रुग्णाची प्रत्यक्ष काळजी घेतात. यामध्ये सहानुभूती, करूणा आणि दयाळूपणा यांच्या महत्वावर डॉ. हर्ष वर्धन यांनी भर दिला.
परिचारिकांच्या वर्तणुकीतूनच वैद्यकीय व्यवसायाची मोठ्या प्रमाणात प्रतिमा निर्माण होते असेही ते म्हणाले.
B.Gokhale/N.Chitale/P.Kor
संरक्षण मंत्रालय
रशियात, मॉस्को इथे एससीओ, सीएसटीओ आणि सीआयएसच्या सदस्य देशांच्या संरक्षण मंत्र्यांच्या संयुक्त बैठकीत संरक्षण मंत्री राजनाथ सिंह यांचे भाषण
शांघाय सहकार्य संघटनेच्या प्रदेशात शांतता आणि सहकार्य, आंतरराष्ट्रीय नियम आणि नियामकांचा सन्मान ठेवला जावा- संरक्षण मंत्र्यांचे आग्रही प्रतिपादन
नवी दिल्ली, 4 सप्टेंबर 2020
शांघाय सहकार्य संघटनेच्या सदस्य देशांच्या प्रदेशात एकूण लोकसंख्येच्या 40 टक्के जागतिक लोकसंख्या राहते, त्यामुळे या प्रदेशात शांततामय, स्थिर आणि सुरक्षित वातावरण असावे, यावर संरक्षण मंत्री राजनाथ सिंह यांनी भर दिला. या भागात. विश्वास आणि सहकार्याचे वातावरण, आक्रमक भूमिकेचा त्याग आणि आंतरराष्ट्रीय कायदे व नियमांचा सन्मान केला जावा, परस्परांचे हित जपत मतभेद शांततामय मार्गांनी सोडवण्याची व्यवस्था असावी, असे राजनाथ सिंह म्हणाले. शांघाय सहकार्य संघटनेच्या सदस्य राष्ट्रांच्या संरक्षण मंत्र्यांच्या मॉस्को इथे झालेल्या संयुक्त बैठकीत ते आज बोलत होते. सीएसटीओ आणि सीआयएस या संघटनांच्या सदस्य देशांचे संरक्षण मंत्रीही या बैठकीला उपस्थित होते. आमच्या पंतप्रधानांनी वेळोवेळी मांडलेल्या विचारानुसार, “प्रदेशातील सर्वांची सुरक्षा आणि विकास” हे आपले उद्दिष्ट असले पाहिजे, असे राजनाथ सिंह म्हणाले.
आज जागतिक सुरक्षेला असलेल्या धोक्यांविषयी बोलतांना त्यांनी सांगितले की, पारंपारिक आणि आधुनिक काळातील गुंतागुंतीची आव्हाने आणि धोके यांचा सामना करण्यासाठी आपल्याला संस्थात्मक क्षमता वाढवणे गरजेचे आहे. त्याशिवाय, दहशतवाद, अमली पदार्थांची तस्करी आणि पारंपारिक गुन्हेगारीचाही एकत्रित सामना करणे गरजेचे आहे. आपल्या सगळ्यांना कल्पना आहे, की भारत सर्व प्रकारच्या दहशतवादाचा आणि त्याला खतपाणी घालणाऱ्या घटकांचा निषेध करतो. SCOच्या प्रदेशिक दहशतवाद विरोधी यंत्रणेच्या  कामांचा भारताला आदर आहे. सायबर क्षेत्रात कट्टरतावादी विचारांचा प्रसार रोखण्यासाठी या यंत्रणेने केलेल्या कामांचे आम्ही कौतुक करतो. शांघाय सहकार्य परिषदेने कट्टरतावादी प्रसार रोखण्यासाठी ज्या दहशतवाद विरोधी उपाययोजना अमलात आणण्याचा निर्णय घेतला आहे, तो कौतुकास्पद आहे, असेही राजनाथ सिंह म्हणाले.
पर्शियन आखाती प्रदेशात असलेल्या स्थितीविषयी संरक्षण मंत्र्यांनी तीव्र चिंता व्यक्त केली. आखाती प्रदेशातील सर्व देशांशी भारताचे प्राचीन सांस्कृतिक संबंध आहेत. आम्ही त्या सर्व देशांना आवाहन करतो की त्यांनी आपापसातील मतभेद, परस्पर सन्मान आणि चर्चेतून सोडवावेत, असेही संरक्षण मंत्री यावेळी म्हणाले.
अफगाणिस्तान विषयी बोलतांना त्यांनी सांगितले की अफगाणिस्तान मधील सुरक्षा स्थिती देखील चिंतेचा विषय आहे.अफगाणिस्तान मध्ये तिथल्या अफगाण नागरिकांचे स्वतंत्र, स्वायत्त राज्य अस्तित्वात यावे यासाठीच्या प्रयत्नांना भारताचा पुढेही पाठींबा असेल. अफगानिस्तान विषयीच्या SCO च्या संपर्क समूहामुळे या संघटनेच्या सदस्य राष्ट्रांमध्ये विचारांची देवघेव होऊ शकते आहे, असे त्यांनी सांगितले.
जागतिक सुरक्षेची संरचना उभारण्यासाठी भारत कटिबद्ध आहे असे संरक्षणमंत्री म्हणाले. ही एक मुक्त, पारदर्शक , सर्वसमावेशक आणि नियमांवर आधारित संरचना असेल. दहशतवाद विरोधी वार्षिक कार्यक्रम, “शांतता अभियान” आयोजित केल्याबद्दल त्यांनी रशियन सरकारचे आभार मानले.
राजनाथ सिंह सध्या  रशिया दौऱ्यावर आहेत.B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 254